
DR.30.11.2021 3 

 
anak-anak, ya. Jadi, hanya seorang yang akan kerja tetapi mereka punya kerja adalah 
buruh di kilang atau ladang. Memandangkan gaji minimum sekarang hanya RM1,200. 
Walaupun mereka kerja OT pun tidak akan melebihi RM1,500 atau RM1,800.  

 Jadi, saya nampak ini ada satu income trap untuk orang yang miskin ini dengan 
keluarga besar dan juga ada anak OKU. Jadi, macam mana dengan perancangan di 
dalam RMKe-12 boleh bawa mereka keluar dari income trap supaya masalah ini boleh 
diselesaikan.  Bagi saya, ini hanya boleh diselesaikan sekiranya ada pendekatan supaya 
apa keluarga tidak besar, anak-anaknya dapat dijaga, dapat pendidikan. Jadi, dia 
memerlukan satu pelan tindakan yang menyeluruh untuk selesaikan masalah ini. 

 Timbalan Yang di-Pertua [Dato' Mohd Rashid Hasnon]: Soalannya Yang 
Berhormat Tebrau, soalannya.  

 Tuan Steven Choong Shiau Yoon [Tebrau]:  Adakah setuju dan akan 
laksanakan.  

 Timbalan Yang di-Pertua [Dato' Mohd Rashid Hasnon]: Sila.  

 Dato' Sri Mustapa bin Mohamed: Terima kasih Tuan Yang di-Pertua. Terima 
kasih Yang Berhormat Tebrau. Memang ramai juga isi rumah yang miskin tegar ini terdiri 
daripada ahli-ahli keluarga yang OKU. Untuk itu kerajaan menyediakan peruntukan di 
bawah Jabatan Kebajikan Masyarakat. Mereka yang terlantar, yang pendapatannya 
kurang daripada RM1,169 pendapatan keluarga.  

Jadi, itu pendekatan untuk memastikan mereka dapat menangani kos kehidupan 
seharian. Maknanya ia akan dibantu oleh Jabatan Kebajikan Masyarakat. Itu satu bentuk 
bantuan. Akan diteruskan peruntukannya ialah kira-kira RM2.4 bilion tahun depan, yang 
melibatkan kira-kira 440 ribu buah keluarga individu Malaysia. Mereka ini termasuklah 
OKU tadi.  

 Jadi, berkaitan dengan seorang yang bekerja dalam keluarga OKU yang gajinya 
gaji minimum, ini satu masalah tetapi saya hendak tegaskan sekali lagi bahawa miskin 
tegar bermakna pendapatannya RM1,169 bagi keluarga empat orang, suami isteri dan 
dua anak. Itu ikut definisi.  

Miskin tegar bermakna pendapatan yang diterima itu cukup hanya untuk membeli 
makanan dan keperluan asas, pakaian dan lain-lain.  Miskin itu adalah satu golongan yang 
lain, yang pendapatannya di bawah RM2,208 di peringkat nasional. Jadi yang kerajaan 
berjanji untuk hapuskan ialah miskin tegar dan sudah pasti kita tidak boleh berjanji hendak 
menghapuskan kemiskinan secara keseluruhan. 

 Jadi bagi menjawab soalan Yang Berhormat Tebrau tadi, bagi OKU itu, bantuan 
yang berasingan daripada program ini. Program ini khusus untuk membangunkan 
sosioekonomi, pendidikan, kesihatan yang melibatkan mereka yang produktif. Produktif 
bermakna mereka dalam lingkungan usia tertentu dan mereka ada kudrat untuk bekerja. 
Bagi OKU dan mereka terlantar, kerajaan menyediakan bantuan di bawah Jabatan 
Kebajikan Masyarakat. Insya-Allah, kepentingan mereka juga tetap terbela, terima kasih.   

 Timbalan Yang di-Pertua [Dato' Mohd Rashid Hasnon]: Terima kasih Yang 
Berhormat Menteri.  

 Tuan Haji Ahmad bin Hassan [Papar]: [Bangun] 

 Timbalan Yang di-Pertua [Dato' Mohd Rashid Hasnon]: Saya hadkan kepada 
dua pertanyaan sahaja.  Seterusnya saya ingin menjemput Yang Berhormat Tuan Abdul 
Latiff bin Abdul Rahman, Yang Berhormat Kuala Krai. 

 

2. Tuan Abdul Latiff bin Abdul Rahman [Kuala Krai] minta Menteri Kanan 
Pendidikan menyatakan perkembangan terkini pengoperasian sekolah di seluruh negara 
sejak pembukaan secara berperingkat pada 3 Oktober 2021 yang lalu. Bagaimana 
penerimaan guru, murid dan ibu bapa secara umumnya mengenai pembukaan sekolah.  

  



anak-anak, ya. Jadi, hanya seorang yang akan kerja tetapi mereka punya kerja adalah buruh di kilang atau ladang. Memandangkan gaji minimum sekarang hanya RM1,200. Walaupun mereka kerja OT pun tidak akan melebihi RM1,500 atau RM1,800. Jadi, saya nampak ini ada satu income trap untuk orang yang miskin ini dengan keluarga besar dan juga ada anak OKU. Jadi, macam mana dengan perancangan di dalam RMKe-12 boleh bawa mereka keluar dari income trap supaya masalah ini boleh diselesaikan. Bagi saya, ini hanya boleh diselesaikan sekiranya ada pendekatan supaya apa keluarga tidak besar, anak-anaknya dapat dijaga, dapat pendidikan. Jadi, dia memerlukan satu pelan tindakan yang menyeluruh untuk selesaikan masalah ini. Timbalan Yang di-Pertua [Dato' Mohd Rashid Hasnon]: Soalannya Yang Berhormat Tebrau, soalannya. Tuan Steven Choong Shiau Yoon [Tebrau]: Adakah setuju dan akan laksanakan. Timbalan Yang di-Pertua [Dato' Mohd Rashid Hasnon]: Sila. Dato' Sri Mustapa bin Mohamed: Terima kasih Tuan Yang di-Pertua. Terima kasih Yang Berhormat Tebrau. Memang ramai juga isi rumah yang miskin tegar ini terdiri daripada ahli-ahli keluarga yang OKU. Untuk itu kerajaan menyediakan peruntukan di bawah Jabatan Kebajikan Masyarakat. Mereka yang terlantar, yang pendapatannya kurang daripada RM1,169 pendapatan keluarga. Jadi, itu pendekatan untuk memastikan mereka dapat menangani kos kehidupan seharian. Maknanya ia akan dibantu oleh Jabatan Kebajikan Masyarakat. Itu satu bentuk bantuan. Akan diteruskan peruntukannya ialah kira-kira RM2.4 bilion tahun depan, yang melibatkan kira-kira 440 ribu buah keluarga individu Malaysia. Mereka ini termasuklah OKU tadi. Jadi, berkaitan dengan seorang yang bekerja dalam keluarga OKU yang gajinya gaji minimum, ini satu masalah tetapi saya hendak tegaskan sekali lagi bahawa miskin tegar bermakna pendapatannya RM1,169 bagi keluarga empat orang, suami isteri dan dua anak. Itu ikut definisi. Miskin tegar bermakna pendapatan yang diterima itu cukup hanya untuk membeli makanan dan keperluan asas, pakaian dan lain-lain. Miskin itu adalah satu golongan yang lain, yang pendapatannya di bawah RM2,208 di peringkat nasional. Jadi yang kerajaan berjanji untuk hapuskan ialah miskin tegar dan sudah pasti kita tidak boleh berjanji hendak menghapuskan kemiskinan secara keseluruhan. Jadi bagi menjawab soalan Yang Berhormat Tebrau tadi, bagi OKU itu, bantuan yang berasingan daripada program ini. Program ini khusus untuk membangunkan sosioekonomi, pendidikan, kesihatan yang melibatkan mereka yang produktif. Produktif bermakna mereka dalam lingkungan usia tertentu dan mereka ada kudrat untuk bekerja. Bagi OKU dan mereka terlantar, kerajaan menyediakan bantuan di bawah Jabatan Kebajikan Masyarakat. Insya-Allah, kepentingan mereka juga tetap terbela, terima kasih. Timbalan Yang di-Pertua [Dato' Mohd Rashid Hasnon]: Terima kasih Yang Berhormat Menteri. Tuan Haji Ahmad bin Hassan [Papar]: [Bangun] Timbalan Yang di-Pertua [Dato' Mohd Rashid Hasnon]: Saya hadkan kepada dua pertanyaan sahaja. Seterusnya saya ingin menjemput Yang Berhormat Tuan Abdul Latiff bin Abdul Rahman, Yang Berhormat Kuala Krai. 2. Tuan Abdul Latiff bin Abdul Rahman [Kuala Krai] minta Menteri Kanan Pendidikan menyatakan perkembangan terkini pengoperasian sekolah di seluruh negara sejak pembukaan secara berperingkat pada 3 Oktober 2021 yang lalu. Bagaimana penerimaan guru, murid dan ibu bapa secara umumnya mengenai pembukaan sekolah.